**Petra Karin Kelly**, nada en Günzburg o 29 de novembro de 1947 e finada en Bonn o 1 de outubro de 1992, foi unha política e activista pola paz alemá e unha das principais fundadoras da partido Alianza 90/Os Verdes.

Traxectoria
-----------

Kelly e Otto Schily despois das eleccións de 1983 na RFA
Petra Karin Lehmann naceu en Günzburg, Baviera, en 1947, e cambiou o seu apelido por Kelly tras casar a súa nai co que foi o seu padrasto, un oficial da armada estadounidense. Foi educada de moi nova na relixión católica nun convento de Günzburg e despois asistiu ao colexio en Xeorxia, ao radicarse a súa familia nos Estados Unidos. Viviu e estudou nos Estados Unidos entre 1959 e 1970. 

Kelly foi admiradora de Martin Luther King, Jr. e fixo campaña a favor de Robert F. Kennedy e Hubert H. Humphrey nas eleccións presidenciais dos Estados Unidos de 1968. Estudou ciencias políticas na School of International Service na denominada American University en Washington, D.C. dende 1966 e graduouse polo European Institute na Universidade de Amsterdam en 1971. Mentres traballaba na Comisión Europea (1971-1983), participou en numerosas campañas a favor da paz e o medio natural en Alemaña e noutros países.

Kelly foi unha das fundadoras en 1979 do Partido dos Verdes (Die Grünen), o Bündnis 90 / Die Grünen. Entre os anos 1983 e 1990, foi membro do Bundestag polos Verdes. En maio de 1983 viaxou a Tenerife, onde apoiou coa súa firma o Manifesto de Tenerife, documento precursor do partido político dos Verdes españois. A súa publicación coincidiu coa polémica sobre a pertenza de España na OTAN e o florecimiento dos diversos partidos verdes no resto de países europeos.

Despois de traballar para a Comisión Europea, cambiou o traballo por unha praza de administración no Comité Económico e Social Europeo, onde loitou polos dereitos das mulleres.

Kelly recibiu o Right Livelihood Award (coñecido como o *Premio Nobel Alternativo*) en 1982 "...por forxar e implementar unha nova visión unindo os asuntos ecolóxicos co desarme, a xustiza social e os dereitos humanos". En 1987 escribiu o libro *Fighting for Hope* publicado por South End Press, que é un chamamento urxente por un mundo libre de violencia entre o norte e o seu, homes e mulleres, as persoas e a súa contorna.

En 1992 Petra Kelly faleceu asasinada en Bonn mentres durmía por un disparo aparentemente pola súa parella, o antigo xeneral da OTAN e político do partido verde Gert Bastian (nacido en 1923), que despois se suicidou. Ela tiña 44 e el 69. O seu corpo foi descuberto o 19 de outubro, mais determinouse que a data da morte foi arredor do día 1. Kelly foi enterrada en Waldfriedhof en Würzburg.

Legado
------

A cidade de Bonn dedicoulle en abril de 2006 un recordatorio dunha vida dedicada á paz, cambiando o nome dunha parte da rúa Franz-Josef-Strauß-Allee por Petra-Kelly-Allee.

Co obxectivo de permitir que as ideas políticas de Petra Kelly e a súa mensaxe continuasen vivos, creouse en 1997 a fundación Petra Kelly como parte da fundación Heinrich Böll. A fundación Heinrich Böll mantén os arquivos de Petra Kelly e presenta, dende o ano 1998, o premio internacional Petra Kelly para os dereitos humanos, a ecoloxía e a política pola non violencia.

En palabras do seu amigo, o Dalai Lama: "Petra Kelly foi designada para dedicar a súa vida e persoa na loita polos oprimidos, os débiles e os perseguidos da época en que vivimos. O seu espírito e legado de solidariedade humana e inquietude continúan a inspirarnos e animarnos a todos".

Notas
-----

1. ↑  O partido foi finalmente constituído en novembro dese mesmo ano.
2. ↑  *Historia de Los Verdes* Capítulo II: El Manifiesto de Tenerife, por Esteban Cabal.
3. ↑  "*Web de Ángel Francisco Rodríguez Barreda*". Arquivado dende o orixinal o 22 de xaneiro de 2021. Consultado o 09 de xaneiro de 2021.
4. ↑  Petra Kelly By Josh Kamrar
5. ↑  "Right Livelihood Award: 1982 - Petra Kelly". Arquivado dende o orixinal o 07 de outubro de 2006. Consultado o 27 de decembro de 2006.
6. ↑  Kelly, Petra (1984). *Fighting for Hope*. South End Press.
7. ↑  "Who Killed Petra Kelly". Mother Jones. Xaneiro–Febreiro de 1993.
8. ↑  "The Death of Petra Kelly". People In Action. decembro de 2004.
9. ↑  "Copia arquivada" (PDF). Arquivado dende o orixinal (PDF) o 19 de abril de 2009. Consultado o 09 de xaneiro de 2021.
10. ↑  Hilton, Isabel (24 de outubro de 1992). "What killed Petra Kelly?". *The Independent*. Arquivado dende o orixinal o 15 de xuño de 2012. Consultado o 29 de setembro de 2012.
11. ↑  Petra Kelly Stiftung
12. ↑  Os arquivos da fundación poden consultarse en:  e  Arquivado 07 de febreiro de 2007 en Wayback Machine.
13. ↑  "Heinrich Böll Stiftung | Startseite". Arquivado dende o orixinal o 18 de decembro de 2014. Consultado o 09 de xaneiro de 2021.
14. ↑  "Petra Kelly Awards". Arquivado dende o orixinal o 07 de febreiro de 2007. Consultado o 07 de febreiro de 2007.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Petra Kelly Modificar a ligazón no Wikidata*** |

### Bibliografía

* Parkin, Sara. *La Vida i Mort de Petra Kelly*, Rius Oram Premsa/Pandora, 1995 (ISBN 0-04-440940-0)
* Saskia Richter. *Dau Aktivistin: Das Leben der Petra Kelly*. Deutsche Verlags-Anstalt, Múnic 2010, ISBN 978-3-421-04467-9.

### Ligazóns externas

* Currículum Vitae con fotografía Arquivado 18 de xullo de 2011 en Wayback Machine.
* Happiness Is a Warm Gun Arquivado 26 de xaneiro de 2021 en Wayback Machine.
* Right LivelihoodArquivado 21 de xuño de 2015 en Wayback Machine.
* Petra Kelly Archives na fundación Heinrich Böll
* Programa de BBC4

* Portal:Alemaña
* Portal:Feminismo

|  |  |
| --- | --- |
| Control de autoridades | 
* Wd: Q61227
* WorldCat
* VIAF: 56624124
* BIBSYS: 90792255
* BNB: ID
* BNE: XX1724998
* BNF: 12028144p
* CANTIC: a1104102x
* CiNii: DA00504638
* DeutscheBio: 118721747
* FAST: 1735044
* FemBio: 15416
* GEC: 0522307
* GND: 118721747
* IMDb: nm4395079
* ISNI: 0000000109036323
* LCCN: n83222994
* LibraryThing: kellypetra
* Munzinger: 00000016446
* NDL: 00445420
* NKC: uk2012690449
* NLA: 36365242
* NTA: 073497045
* OBP: ID
* PACE: 2344
* SNAC: w6c54gwx
* SUDOC: 028448197

 |